O‘zbekiston elchixonasi konsuli O‘zbekiston fuqarosining hayotini saqlab qolgan moskvalik qutqaruvchilarga minnatdorlik bildirdi

O‘zbekistonning Moskva shahridagi elchixonasi konsuli Tohir Oripov Borisov ko‘llarida o‘zbekistonlik Mirzod Nasriddinovni qutqargan “Borisov” qidiruv-qutqaruv stansiyasi xodimlariga minnatdorlik xatini topshirdi, deb yozadi Sputnik.

Hodisa 24-iyun, yakshanba kuni Borisov ko‘llarida yuz bergan. Qutqaruvchilar cho‘kayotgan odamni payqab qolgan. Uni tezkorlik bilan suvdan chiqarib olishgan va birinchi tibbiy yordamni ko‘rsatishgan. Erkak kasalxonaga yotishdan bosh tortgan.